પોપ્યુલર મેસેન્જિંગ એપ વ્હોટ્સ એપમાં સતત નવા ફિચર્સ આવી રહ્યા છે. હાલમાં જ તેનું એક નવું ફીચર સામે આવ્યુ છે. નવા ફીચરમાં ગ્રુપ એડમિનનાં કંટ્રોલમાં વધારો કરવામાં આવ્યો છે. આ ફીચર એન્ડ્રોઇડ માટે વ્હોટ્સએપ બીટા વર્ઝન 2.18.201 પર અને આઇફોન માટે સ્ટેબલ વર્ઝન 2.18.70 પર રોલ આઉટ કરી દેવામાં આવ્યું છે. હવે આ નવા ફિચરથી કોઇ વ્હોટ્સએપ ગ્રુપનાં એડમિન તે ગ્રુપનાં સભ્યો દ્વારા મોકલવામાં આવતા મેસેજને કંટ્રોલ કરી શકશે. ટૂંકમાં જ આ ફીચર તમામ યુઝર્સ માટે રોલ આઉટ કરી દેવામાં આવશે.